**NÁVRH**

Obec Vrbov na základe samostatnej pôsobnosti podľa čl.68 Ústavy Slovenskej republiky a podľa § 4 ods. 3 písm. f) a g) a § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s § 18 ods. 2 zákona č. 131/2010 Z.z. o pohrebníctve v platnom znení

**v y d á v a**

**Všeobecne záväzné nariadenie č. 5 /2021, ktorým sa schvaľuje Prevádzkový poriadok pohrebiska Obce Vrbov**

**Článok 1**

**Úvodné ustanovenie**

Obec Vrbov týmto všeobecne záväzným nariadením (ďalej len VZN) schvaľuje Prevádzkový poriadok pohrebiska Obce Vrbov, ktorý tvorí prílohu k tomuto VZN.

**Článok 2**

**Záverečné ustanovenia**

1. Toto VZN bolo schválené Obecným zastupiteľstvom vo ....... dňa ........ a nadobúda účinnosť pätnástym dňom od jeho vyvesenia na úradnej tabuli obce.

2. Dňom nadobudnutia účinnosti tohto VZN sa ruší VZN č. 1/2018 o prevádzkovom poriadku pohrebiska Obce Vrbov

Mgr. Tatiana Faltinová

starostka obce Vrbov

**VZN**

**Prevádzkový poriadok pohrebiska a domu smútku obce Vrbov**

**Čl. 1**

**Identifikačné údaje pohrebiska**

Verejné pohrebisko v obci Vrbov je zriadené v súlade s § 15 Zákona č. 131/2010 o pohrebníctve a doplnení zákona 398/2019 s účinnosťou od 1.1.2020.

Zriaďovateľ: Obec Vrbov

Prevádzkovateľ: Obec Vrbov

Sídlo: Vrbov 204

IČO: 00362721

Prevádzková doba: **Nepretržite**

**Čl. 2**

**Úvodné ustanovenia**

1. Prevádzkový poriadok určuje podmienky, zásady a opatrenia, ktoré treba rešpektovať pri prevádzkovaní pohrebiska v súlade so zákonom NR SR č. 131/2010 Z. z. o pohrebníctve a o zmene a doplnení zákona č. 455/1991 Zb. o živnostenskom podnikaní v znení neskorších predpisov a zákonom NR SR č. 103/2015 o ochrane, podpore a rozvoji verejného zdravia a o zmene a doplnení niektorých zákonov.
2. Úcta k pamiatke zosnulých prikazuje, aby pohrebiská, Dom smútku a obradné miestnosti boli udržiavané v stave zodpovedajúcom ušľachtilým ľudským vzťahom, ale aj aby sa pri ich používaní dodržiavali zdravotné a iné právne predpisy.
3. Tento prevádzkový poriadok pohrebiska sa vzťahuje na pohrebisko obce Vrbov nachádzajúce sa v katastrálnom území Vrbov. Súčasťou pohrebiska je aj Dom smútku.

**Čl. 3**

**Služby poskytované prevádzkovateľom pohrebiska**

1. K zabezpečeniu prevádzky pohrebiska je zriadená funkcia správcu pohrebiska so sídlom na Obecnom úrade vo Vrbove. Ten vykonáva najmä:
2. vedenie evidencie súvisiace s prevádzkovaním pohrebiska,
3. správu a údržbu pohrebiska a Domu smútku vo Vrbove,
4. správu a údržbu komunikácii a zelene na pohrebisku,
5. uzatvára zmluvy o nájme hrobového miesta a vyberá nájomné za nájom hrobového miesta,
6. Prevádzkovanie pohrebiska cez dodávateľské firmy zahŕňa najmä:
7. vykopanie hrobu a zasypanie hrobu,

3. Zásobovanie pohrebiska vodou je zabezpečené výtokovým stojanom, ktorý je napojený na verejný vodovod.

4. Pohrebisko má vybudovaný Dom smútku. Prevádzkovanie domu smútku upravuje samostatný prevádzkový poriadok Domu smútku

**Čl. 4**

**Prístup na pohrebisko**

1. Pohrebisko v obci Vrbov je prístupné verejnosti **Nepretržite**
2. Dom smútku je pre verejnosť prístupný spravidla pol hodinu pred pohrebom, na základe požiadavky pozostalých i v inom čase po dohode so správcom pohrebiska.
3. Pre podnikateľov poskytujúcich služby na pohrebisku je pohrebisko prístupné počas prevádzkových hodín v pracovných dňoch /t.j. 8:00 – 15:30 hod/. Na vstup na pohrebisko je potrebný súhlas správcu pohrebiska.
4. Pohrebisko je prístupné osobám vykonávajúcim kamenárske práce len v pracovných dňoch v čase od 8:00 hod do 16:00 hod. Vykonávanie týchto činností mimo stanoveného času je zakázané. Nedodržanie tohto ustanovenia bude riešené blokovou pokutou vo výške 20,- € za každý prípad.

**Čl. 5**

**Pohrebná služba**

1. Prevádzkovateľ pohrebiska neprevádzkuje pohrebnú službu.
2. Prevádzkovateľ pohrebiska je ďalej povinný umožniť prevádzkovateľovi pohrebnej služby vstup na pohrebisko na vykonanie pohrebného aktu podľa rozsahu dohodnutého s obstarávateľom pohrebu. Prevádzkovateľ pohrebnej služby sa riadi prevádzkovým poriadkom pohrebiska, plánom pohrebných obradov a pochovávania určeným správcom pohrebiska.
3. Prevádzkovateľ pohrebnej služby vstupuje na pohrebisko za účelom prepravy ľudských pozostatkov a ľudských ostatkov, prenosom rakvy a pochovania ľudských pozostatkov a ľudských ostatkov do hrobu alebo hrobky, za účelom uloženia spopolnených ľudských pozostatkov alebo ľudských ostatkov rozptylom alebo uloženia urny s popolom do hrobu, hrobky alebo urnového miesta, za účelom vykonania exhumácie ľudských ostatkov a ich opätovného pochovania.

**Čl. 6**

**Ukladanie telesných pozostatkov a ľudských ostatkov do hrobu**

1. Pri zriaďovaní a úprave hrobového miesta je nájomca /užívateľ/ povinný riadiť sa plánom pohrebiska a podmienkami správcu pohrebiska, najmä pokiaľ ide o úpravu, rozmery, tvar výzdoby a druh použitého materiálu. Ľudské pozostatky sa vkladajú do hrobov, hrobiek a urnových miest
2. Pri zriaďovaní hrobu musia byť dodržané tieto požiadavky:
3. hĺbka pre dospelú osobu a dieťa staršie ako 10 rokov musí byť najmenej 1,6 m; pre dieťa mladšie ako 10 rokov najmenej 1,6 m, prehĺbený hrob musí mať hĺbku aspoň 2,2 m,
4. dno hrobu musí ležať najmenej 0,5 m nad hladinou podzemnej vody,
5. bočné vzdialenosti medzi jednotlivými hrobmi musia byť najmenej 0,3 m,
6. rakva s ľudskými pozostatkami musí byť po uložení do hrobu zasypaná skyprenou zeminou vo výške 1,2 m.
7. Na dvojhrob a viachrob sa nevzťahujú požiadavky ustanovené v odseku 2 pism. c).
8. Ľudské ostatky musia byť uložené v hrobe najmenej do uplynutia tlecej doby, ktorá podľa zloženia pôdy musí trvať najmenej 10 rokov.
9. Ak sa zistí, že ľudské ostatky nie sú ani po uplynutí stanovenej tlecej doby zotleté, tlecia doba sa musí primerane predĺžiť na základe výsledkov hydrogeologického prieskumu.
10. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad vrchnou rakvou bude najmenej 1 m.
11. Pochovávajúca plocha musí byť zachovaná v rozmeroch:

* pri jednotlivom hrobe max. 80 x 205 cm
* pri detskom hrobe max. 50 x 100 cm
* steny medzi jednotlivými hrobmi musia byť široké 60 cm

Pri zhotovovaní rámu musia byť dodržané tieto rozmery:

* jednotlivý hrob 110 x 245 cm /vnútorná miera 80 x 205 cm/
* dvojhrob 220 x 245 cm /vnútorná miera 190 x 205 cm/
* trojhrob 330 x 245 cm /vnútorná miera 300 x 205 cm/

Pri zhotovení urnového miesta musí byť dodržaný maximálny vonkajší rozmer platne a obruby urnového miesta: 80 cm x 70 cm a bočná vzdialenosť medzi obrubami jednotlivých urnových miest 20 cm.

8. Základy musia byť založené do nezamŕzajúcej hĺbky a dimenzované so zreteľom na únosnosť pôdy, základové murivo nesmie zasahovať do pochovávajúcej plochy. Predné a zadné hrany obruby musia byť navzájom v rovnobežných priamkach pokiaľ správca pohrebiska nestanoví inak. Uskladnenie stavebného materiálu na pohrebisku je povolené len na vyhradenom mieste, ktoré určí správca cintorína. Texty a úpravy nápisov musia zodpovedať dôstojnosti a piete pohrebiska.

**Čl. 7**

**Podmienky pre zriadenie urnového miesta a miesta pre hrobky**

1. Každé uloženie urny do hrobu, hrobky alebo urnového miesta je nájomca povinný nahlásiť správcovi pohrebiska.
2. Zriadenie nového urnového miesta /veľkosť a tvar epitafnej dosky/ je užívateľ povinný konzultovať so správcom pohrebiska.
3. Hrobka je murovaná stavba, ktorá má pevné základy.

* do hrobky je možné uložiť aj viacero rakiev s ľudskými pozostatkami a s ľudskými ostatkami. Rakva uložená do hrobky musí byť zabezpečená pred únikom zápachu do okolia a musí byť vyrobená tak, aby chránila ľudské ostatky pred hlodavcami.
* zriadenie hrobiek sa môže uskutočniť len s písomným povolením správcu pohrebiska bez nebezpečenstva vzniku úrazu osôb a škôd na okolitých hroboch.

**Čl. 8**

**Vznik a zánik užívania hrobového miesta**

1. Právo užívať hrobové miesto vzniká uzavretím nájomnej zmluvy.
2. Uzavretím nájomnej zmluvy prevádzkovateľ pohrebiska prenecháva za nájomné nájomcovi hrobové miesto na uloženie ľudských pozostatkov alebo ľudských ostatkov. Nájomná zmluva sa uzatvára na dobu určitú /tj. 30 rokov/.
3. Prevádzkovateľ pohrebiska musí zabezpečiť počas trvania nájomnej zmluvy prístup k hrobovému miestu a zdržať sa akýchkoľvek zásahov do hrobového miesta okrem prípadov, ak je potrebné zabezpečiť prevádzkovanie pohrebiska. O pripravovanom zásahu je prevádzkovateľ pohrebiska povinný vopred písomne informovať nájomcu; o už uskutočnenom zásahu je prevádzkovateľ pohrebiska povinný bezodkladne písomne informovať nájomcu.
4. Pri úmrtí nájomcu hrobového miesta má prednostné právo na uzavretie novej nájomnej zmluvy na hrobové miesto osoba blízka; ak je blízkych osôb viac, tá blízka osoba, ktorá sa prihlási ako prvá. Prednostné právo na uzatvorenie nájomnej zmluvy možno uplatniť najneskôr do jedného roka od úmrtia nájomcu hrobového miesta.
5. Prevádzkovateľ pohrebiska je povinný vopred upozorniť nájomcu, že uplynie lehota, na ktorú je nájomné zaplatené, najneskôr tri mesiace pred uplynutím tejto lehoty.
6. Prevádzkovateľ pohrebiska je povinný vopred písomne upozorniť nájomcu na vypovedanie nájomnej zmluvy, najmenej šesť mesiacov predo dňom, keď sa má hrobové miesto zrušiť.
7. Prevádzkovateľ pohrebiska nájomnú zmluvu vypovie, ak:
8. závažné okolnosti na pohrebisku znemožňujú trvanie nájmu hrobového miesta,
9. sa pohrebisko zruší,
10. nájomca ani po upozornení nezaplatil nájomné za užívanie hrobového miesta.
11. Ak prevádzkovateľ pohrebiska vypovie nájomnú zmluvu z dôvodov v odseku 7 písm. a) a b), musí so súhlasom nájomcu zabezpečiť iné hrobové miesto a na vlastné náklady preložiť ľudské ostatky vrátane príslušenstva hrobu na nové hrobové miesto. Výpoveď nájomnej zmluvy v týchto prípadoch je prevádzkovateľ pohrebiska povinný doručiť nájomcovi najmenej tri mesiace predo dňom, keď sa má hrobové miesto zrušiť.
12. Ak prevádzkovateľ pohrebiska vypovie nájomnú zmluvu z dôvodu uvedeného v odseku 7 písm. c) je povinný výpoveď doručiť nájomcovi najneskôr do dvoch mesiacov po uplynutí lehoty, na ktorú bolo nájomné zaplatené.
13. Ak mu nie je známa adresa nájomcu alebo sídlo nájomcu, uverejní túto informáciu na mieste obvyklom na pohrebisku.
14. Ak prevádzkovateľ pohrebiska vypovedal nájomnú zmluvu z dôvodu uvedeného v odseku 7 písm. c) a nájomca je známy, výpovedná lehota uplynie do jedného roka odo dňa doručenia výpovede. Prevádzkovateľ pohrebiska vyzve nájomcu, aby najneskôr do tejto lehoty odstránil z hrobového miesta príslušenstvo hrobu; ak ho v tejto lehote neodstráni, po uplynutí výpovednej lehoty sa príslušenstvo hrobu považuje za opustenú vec.
15. Ak prevádzkovateľ pohrebiska vypovie nájomnú zmluvu z dôvodu uvedeného v odseku 7 písm. c) a nájomca nie je známy, uverejní výpoveď nájomnej zmluvy na mieste obvyklom na pohrebisku. Výpovedná lehota uplynie tri roky odo dňa, odkedy nebolo nájomné zaplatené. Prevádzkovateľ pohrebiska ponechá po túto lehotu príslušenstvo hrobu na hrobovom mieste s označením, že ide o trojročné uloženie, počas ktorého sa môže nájomca prihlásiť; po uplynutí výpovednej doby sa príslušenstvo hrobu považuje za opustenú vec.
16. Ak prevádzkovateľ pohrebiska postupuje podľa odseku 10 a 11, musí zabezpečiť obrazovú dokumentáciu hrobového miesta so stručným opisom stavu príslušenstva hrobu.
17. Osobitnú kategóriu hrobov, tvoria hroby významných osobností celoslovenského významu, regionálneho i miestneho významu, ako i hroby, ktorých náhrobné kamene majú umeleckú a historickú hodnotu. Spomenutá kategória hrobov je označená ako významné hroby. Tieto hrobové miesta sa nemôžu rušiť.

**Čl. 9**

**Povinnosti nájomcu hrobového miesta**

1. Nájomca hrobového miesta je povinný:
2. dodržiavať ustanovenia prevádzkového poriadku, ktoré sa týkajú povinnosti nájomcu hrobového miesta,
3. užívať hrobové miesto podľa nájomnej zmluvy, nájomca nie je oprávnený dať hrobové miesto do podnájmu,
4. udržiavať prenajaté hrobové miesto v poriadku na vlastné náklady. Za hrobové miesto sa považuje miesto na pohrebisku, ktoré je určené na vybudovanie hrobu, hrobky alebo miesto na uloženie urny. Hrobové miesto musí byť najmä očistené, odburinené a pokosené. Na pohrebisku je zakázané skladovať plastové a sklené nádoby, plechovky a iné predmety.
5. písomne oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie podľa §17 ods. 4 písm. a), zákona č. 131/2010 Z.z.
6. udržiavať poriadok na pohrebisku,
7. realizovať stavebné úpravy hrobového miesta len na základe povolenia prevádzkovateľa pohrebiska, pričom za stavebnú úpravu sa považuje vybudovanie alebo oprava obruby, osadenie alebo oprava pomníka (t.j. náhrobného kameňa), náhrobnej dosky (platne) hrobového miesta, vybudovanie alebo oprava urnovej schránky, vybudovanie alebo oprava hrobky. Príslušenstvo hrobu (pomníky, kríže a pod.) musí byť osadené tak, aby neohrozovalo iných návštevníkov a okolité hrobové miesta. Nájomca alebo osoba vykonávajúca stavebné úpravy hrobového miesta ich nesmie opierať o príslušenstvo iných hrobov. Stavebné úpravy je nájomca povinný nahlásiť prevádzkovateľovi pohrebiska pred ich uskutočnením a je povinný prevádzkovateľovi pohrebiska nahlásiť aj ich skončenie.

**Čl. 10**

**Všeobecné podmienky pre nájomcov hrobových miest a návštevníkov pohrebiska.**

1. Návštevníci pohrebiska, nájomcovia hrobových miest a osoby, ktoré tu vykonávajú práce sú povinné zachovávať dôstojnosť pohrebiska, sú povinní chovať sa spôsobom odpovedajúcim piete miesta a vo vzťahu k prevádzke pohrebiska sú povinní riadiť sa pokynmi prevádzkovateľa pohrebiska. Na pohrebisku nie je dovolené robiť hluk, požívať alkoholické nápoje a iné návykové látky a pod ich vplyvom vstupovať na pohrebisko, odhadzovať odpadky a iné veci mimo priestor na to určený (odpadkové koše), spaľovať trávu a iný odpad, ukladať a skladovať nádoby, náradie a iné predmety na pohrebisku, vodiť a voľne púšťať psov a iné zvieratá, jazdiť na bicykli, korčuliach, skateborde a iných športových prostriedkoch, poškodzovať hrobové miesta, zariadenia, objekty a zeleň a vykonávať iné činnosti, ktoré nie sú vzhľadom na charakter pietneho miesta obvyklé.
2. Motorové a iné vozidlá, mimo vozidiel zabezpečujúcich pohrebný akt, môžu do priestoru pohrebiska vchádzať len so súhlasom správcu.
3. Sviečky a kahance je možné na pohrebisku zapaľovať len tak, aby po opustení hrobového miesta nemohlo dôjsť k svojvoľnému rozšíreniu ohňa mimo zdroja svetla. V odôvodnených prípadoch môže správca pohrebiska rozsvecovanie svietidiel obmedziť, resp. celkom zakázať.
4. Stromy a kríky na prepožičaných miestach je možné vysádzať len s písomným súhlasom správcu pohrebiska. V rámci údržby pohrebiska jeho správca zabezpečí odstránenie suchých kríkov a stromov.
5. Lavičky a podobné doplnkové zariadenia na pohrebisku je možné umiestňovať len s písomným súhlasom správcu pohrebiska.
6. Cesty a uličky medzi hrobmi sa nesmú používať k inému účelu než komunikačnému a nesmie sa obmedzovať ich priechodnosť.
7. Zakazuje sa akékoľvek umiestňovanie ponúk a reklám právnických a fyzických osôb vo všetkých priestoroch a objektoch pohrebiska.
8. Osoba vykonávajúca na pohrebisku kamenárske práce je povinná sa zahlásiť správcovi pohrebiska pred začatím týchto prác. Správca pohrebiska vydá súhlas na predmetné práce. Uskladňovanie stavebného a iného materiálu, potrebného pre vykonanie kamenárskych prác, na pohrebisku je povolené len v potrebných množstvách na miestach, ktoré určí správca pohrebiska.
9. Na pohrebisku je zabezpečený prívod vody. Výtokové stojany sú rozmiestnené na pohrebisku v počte dvoch kusov. Voda je vhodná na pitie.
10. Prevádzkový poriadok pohrebiska je záväzný pre všetkých návštevníkov pohrebiska, vrátane osôb, ktoré tu vykonávajú práce.

**Čl. 11**

**Nakladanie s odpadmi**

1. Odpad vzniknutý pri údržbe hrobového miesta je povinný nájomca hrobového miesta a návštevník pohrebiska odviesť na miesto na to určené na pohrebisku. Udržiavanie vyhradeného miesta pre odpadky a ich odvoz zabezpečuje správca pohrebiska.
2. Je zakázané spaľovať odpad na pohrebisku.
3. Stavebník po ukončení kamenárskych prác je povinný postarať sa o vyčistenie okolia a odvoz prebytočného materiálu, ako aj iného odpadu, mimo areálu pohrebiska na vlastné náklady.

**Čl. 12**

**Záverečné ustanovenia**

1. Na tomto všeobecne záväznom nariadení sa uznieslo Obecné zastupiteľstvo Obce Vrbov Uznesením číslo ........./2021, dňa ...................
2. Návrh VZN č. 5/2021 bol vyvesený na úradnej tabuli v obci a na webovom sídle obce dňa 9.8.2021
3. Toto VZN nadobúda účinnosť 15-tym dňom vyvesenia na úradnej tabuli obce Vrbov
4. Týmto VZN sa ruší VZN č. 1/2018 o správe a prevádzkovaní pohrebiska na území obce vrbov

Vo Vrbove , dňa ..............

...............................................

Mgr. Tatiana Faltinová

starostka obce Vrbov

**Prílohy:**

**1. Cenník nájomného**

**Príloha č. 1**

**Cenník nájomného za nájom hrobových miesta**

1. Poplatky za prenájom miesta na cintoríne:

|  |  |
| --- | --- |
| Hrobové miesto | Nájomné na 30 rokov v EUR |
| Jednohrob | 60 € |
| Dvojhrob | 100 € |
| Trojhrob | 116 € |
| Hrobka 1 miesto | 73 € |
| Hrobka 2 miesta | 60 € |
| Detský hrob | 50 € |
| Urnové miesto | 33 € |

1. Poplatok za prepožičanie domu smútku je 7,- € / deň (prepožičanie obradnej siene, účasť organizácie pri pietnom akte, hudobný reprodukovaný doprovod v priebehu pietneho aktu, uloženie v chladiacom boxe).
2. Poplatok za hrobové miesto, v ktorom je občan pochovaný na náklady obce, sa prenájom nespoplatňuje.